DEĊIŻJONI TAL-KUNSILL
ta' l-1 ta’ Ottubru 2007
li taħtar membru tal-Kumitat Konsultattiv ta' l-Aġenzija għall-Fornimenti ta' l-Euratom
(2007/652/Euratom)
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 54(2) u (3) tiegħu,
Wara li kkunsidra l-Artikolu X ta' l-Istatut ta' l-Aġenzija għall-Fornimenti ta' l-Euratom (1), hekk kif l-aħħar emendat bid-Deċiżjoni tal-Kunsill 95/1/KE, Euratom, KEFA ta' l-1 ta' Jannar 1995 (2),
Wara li kkunsidra d-Deċiżjoni tal-Kunsill 2007/514/Euratom tat-10 ta' Lulju 2007 li taħtar il-membri tal-Kumitat Konsultattiv ta' l-Aġenzija għall-Fornimenti ta' l-Euratom (3),
Wara li kkunsidra l-Opinjoni tal-Kummissjoni,
Billi:
(1)
Post ta' membru tal-Kumitat imsemmi sar vakanti wara r-riżenja tas-Sur Jean-Luc SALANAVE, mgħarrfa lill-Kunsill fl-1 ta' Awissu 2007.
(2)
Huwa għaldaqstant xieraq li jimtela' dan il-post vakanti.
(3)
Giet ippreżentata l-kandidatura mill-gvern Franċiż fl-1 ta' Awissu 2007,
IDDEĊIEDA KIF ĠEJ:
Artikolu uniku
Is-Sur Jean-Michel GUIHEUX huwa maħtur membru tal-Kumitat Konsultattiv ta' l-Aġenzija għall-Fornimenti ta' l-Euratom għall-bqija tal-mandat ta' dan il-Kumitat, jiġifieri sat-28 ta' Marzu 2009.
Magħmul fil-Lussemburgu, 1 ta’ Ottubru 2007.